

**„Народно читалище Христо Ботев 1928г.” гр.Сливо поле, обл.Русе**

ул.Съединение №3; тел:0887151181 ;e-mail:chitalishte\_slivopole@abv.bg

**Д О К Л А Д**

**ЗА ОСЪЩЕСТВЕНИТЕ ЧИТАЛИЩНИ ДЕЙНОСТИ**

**ЗА 2023**

**ГОДИНА**

1. **Организационно състояние на читалището:**

“Народно читалище Христо Ботев 1928 г.” гр.Сливо поле, е основано през 1928 г. През 1954 г. се обединява с Читалище “Св.св. Кирил и Методий” - кв.Сливица. От 1986 г. се помещава на настоящия си адрес – в сградата на Младежки дом. Регистрирано е по Закона за народните читалища от 1997 г. Читалището като културно-просветно сдружение има 151 члена, представители на всички етнически, социални и възрастови общности в населеното място. Основни органи на управление са Общото събрание, включващо всички пълноправни членове на сдружението, Читалищно настоятелство от 7 члена и Проверителна комисия от 3 члена.

1. **Библиотечна дейност:**

Броят библиотечни единици във фонда в края на 2023 г. наброява , от които ново набавените са общо 540, а 888 бяха отчислени, защото направихме много обширно оглеждане на фонда и го прочистихме от стари по съдържание, износени и скъсани книги, които издадохме за рециклиране. Закупихме 204 нови книги, от които 177 са по спечеленият от нас проект към Министерство на културата за допълваща субсидия за библиотеките за обогатяване на фондовете им, на стойност 1227,05 лв. Благодарение на целогодишно провежданата от нас кампания „ Ненужна книга за теб, нужна на друг”, с която призоваваме наши читатели и приятели да ни предоставят техни неизползвани вече книги, както и на рекламните постове за дейността ни в интернет пространството, получихме 336 дарени ни книги – нови, интересни и нужни на читателите ни.. За наше огромно удоволствие, тази кампания, която ще бъде постоянна и продължава и сега, получи широк отзвук и на нея се отзоваха дори и хора, живеещи извън населеното място.

В началото на 2023 г. отчетохме наш проект по програма „Помощ за библиотеките”, от който получихме от Министерство на културата допълваща субсидия в размер на 1388,30 лв. и закупихме 95 тома литература, а в края на същата година отново бяхме одобрени по същата програма и закупихме 177 тома на стойност 1227,05 лева.

Броят на раздадените библиотечни материали е 5719. Общо посещения – 5789, от тях раздадени за дома - 4584, а в читалня - 1205 . Абонаментът ни бе за едно периодично издание , а един вестник получавахме под формата на дарение.

Техническото оборудване на библиотеката позволява читателски запитвания и търсения да бъдат изпълнявани не само по традиционния заемен начин и читалня, а да се търсят ресурси в уеб – библиотеки и специализирани портали, да се работи с електронни масиви. Читалището е оборудвано с 5 компютърни работни места с неограничена Интернет връзка, с копирна апаратура и скенер. В

библиотечната работа и предоставянето на информация за ученици от среден и горен курс вече активно се ползват ресурсите на специализирани български учеб-

ни Интернет портали и страници, обмяната на информация и знания в национални и международни форуми.

През годината организирахме колективни посещения с ученици от всички възрасти, като най-малките запознахме с правилата за ползване на библиотеката.

През 2023 г. продължи работата по проекта ни по Програма “ Глоб@лни библиотеки – България” на Фондация Бил и Мелинда Гейтс, която през годините превърна библиотеката ни в още по-притегателен център за информираност, средище за знание и културен обмен.

**3. Културна дейност:**

В своята традиционна работа читалището предоставя възможност за обучение и творческа изява на деца, млади хора и хора в зряла възраст.

През 2023 година продължиха своята работа групите, водени от щатните служители на Читалището:

* вокална група за български народни песни и обичаи;
* група за турски фолклор;
* детски клуб „Млад етнограф”;
* детски кръжок ” Приложно и изобразително изкуство”;
* две детски групи за народни танци – деца и юноши– с хореограф, нещатен;
* клуб за народни танци за възрастни– с хореограф, нещатен;
* новосъздаден клуб за народни танци за начинаещи, възрастни - с хореограф, нещатен;
* Индивидуални изпълнители на български народни песни , на родопски песни, на турски народни песни.

С празнична витрина отбелязахме годишнината от рождението на патрона на читалището и велик българин Христо Ботев.

Проект на "Народно читалище Христо Ботев 1928 г", гр.Сливо поле, бе одобрен по програма на Министерство на културата за допълваща субсидия за закупуване на литература за библиотеката. С отпуснатите средства, в размер на 1388,30 лв. ,бяха набавени 95 тома, а проектът отчетен в срок и без забележки.

Все още притеснени в началото на годината дали ще има ограничителни мерки заради Ковид 19, не организирахме Бабинден, а само поздравихме и споделихме стари наши видео записи за празнуването му в предишни години.

Индивидуални изпълнители от групата за народно пеене "Сливополска китка" взеха участие в празник Бабинден в с.Борисово , който те подготвиха по проект.

А Клуб за народни танци "Мераклии" представи читалището в празника Дядовден в с.Черешово на 22.01.2023 г., който също се проведе по проект.

В началото на месец февруари обявихме за трета поредна година Национален ученически конкурс, по случай Националният празник на страната – 3-ти март, и е за мултимедиен проект, литературна творба и рисунка, под надслов „ С България в сърцето” .

Изработихме с детският клуб по приложно изкуство 25 мартеници с които се включихме в националната кампания "Мартеница аз ти връзвам" на сдружение "Зазоряване", чиято цел бе събраните мартеници да бъдат дарени на деца и възрастни хора от социални институции.

Още в първите дни след опустошителните земетресения в Турция и Сирия в началото на месец февруари, община Сливо поле започна дарителска кампания за пострадалите. С тази акция се заеха щатните работници в читалището, въпреки огромния студ и тежка работа. Ние приемахме, сортирахме, подреждахме, опаковахме стотици кашони с материални помощи, в продължение на повече на месец, които предадохме на организацията Червен кръст, в Русе.

По случай 150 годишнината от гибелта на Апостола на свободата , споделихме с всички подаръкът, който получихме от Йордан Гергов. Той е разработил образователна видео игра за живота на Васил Левски с цел да помогне на малки и големи да научат повече за националния ни герой, българската история и обичаи.

Всички участващи рисунки, литературни произведения и мултимедийни проекти в Национален ученически конкурс, по случай Националният празник на страната – 3-ти март, бяха споделени в интернет пространството, журирани и класирани, всеки участник получи Грамота и подарък. На учениците от училищата в община Сливо поле и гр.Русе отличията бяха връчени лично при посещение при тях, а на останалите изпратени по пощата.

В празничният ден Читалището поднесе венец на паметника в гр.Сливо поле.

Ротари клуб "Триадица",гр.София, отново избраха нашето читалище за щедрото си и ценно дарение на прекрасни книги, с които обогатихме фонда си.

Организирахме проект за онлайн допитване до гражданите на Община Сливо поле за изграждане на бюст-паметник на Христо Ботев в двора на Младежкия дом.

Клуб за народни танци " Мераклии" участва във фолклорен празник "Греяна ракия и зелева чорба от старовремската софра", с Бабово, 11.03.2023 г. , а групата за турски фолклор в Празник "Булчин кравай" , с.Малко Враново - 25.03.2023 г.

По повод отбелязване Седмицата на детската книга и Международният ден на книгата, наши скъпи гости бяха децата от Iа и Iб клас от СУ"Св.Паисий Хилендарски", гр.Сливо поле, които бяха запознати с правилата за ползване на ресурсите на библиотеката ни и взеха своята първа книжка.

По традиция малките ни лазарки обикаляха целия ден по домовете на нашите съграждани на празника и пяха, наричаха и танцуваха за здраве и берекет.

Детската група за народни танци "Игриво сливополче", с ръководител Синан Лападжов, участва в празник "Лазаруване" в с.Голямо Враново - 08.04.2023 г., както и в празник , организиран от читалището на с.Ново село, по проект към Фонд "Култура", на 09.04.2023 г.

Участвахме във възстановка на Великденски обичаи заедно с пенсионерските клубове от гр.Сливо поле на 19.04.2023 г., в организирането на традиционният молебен за плодородие (курбан) на 30.04.2023 заедно с инициативен комитет от града, под патронажа на Община Сливо поле и в благотворителната национална кампания, организирана от [Капачки за Бъдеще](https://www.facebook.com/kapachkizabudeshte?__cft__%5b0%5d=AZVqgJIErmuLL3VDsrubC8rBP7fLlOhdKeG6xqkoqeALjciy6xO3Ir3EZHeWMLw8_YckYdrtRtWEAB0iXOLaMnCmVhr6F0Zf5_YDNOQIkURyx3bc07OhXPpZ8TcE5N5K1l9yN4Ov8P80N1vtm7OA0DiTsuGUyxLext5e33g6ce3S7GG4owHjxU6ujHQjalknpl4&__tn__=-%5dK-y-R), като предадохме над 550 кг. пластмасови капачки.

Читалището организира през месец май тридневен курс за медитация и дихателни техники с инструктор от гр.София.

На 05.05.2023 г. организирахме празник под надслов „Гергьовден на етносите“, като ангажимент за създаване на устойчивост по наш спечелен проект по Оперативна Програма за развитие на селските райони, Приоритетни оси „Подкрепа за местно развитие по LEADER (ВОМР — водено от общностите местно развитие), Мярка 21 „Съхраняване и популяризиране културно-историческо и природно наследство на територията на МИГ „Тутракан – Сливо поле“. Участваха много самодейни състави с фолклор на различни етноси от територията на общината и извън нея, както и професионални изпълнители, които да забавляват гостите ни. Всички бяха почерпени с агнешка курбан чорба.

Детска група за народни танци "Игриво сливополче", участва в празник, по случай 24 май в СУ"Св Паисий Хилендарски", гр.Сливо поле., а клуб за народни танци „Мераклии“ поздравиха жителите на с.Ряхово по случай сборът на селото, като се включиха в програмата на професионалните изпълнители.

Малките танцьори се представиха и в Международен младежки фестивал "С България в сърцето" в гр. Каварна на 27.05.2023 г., като използвахме случая да посетим музеите на нос Калиакра и на връщане в резервата „Сребърна“.

Читалищният секретар бе избрана за делегат на ХХХVI конгрес на Съюза на народните читалища, който се проведе в гр.София на 31.05.2023 г.

Участвахме в разяснителна кампания по Дейност 3 по проект „Партньорство с кауза“, в който Сдружение „Център Динамика“ е партньор с Областна администрация – Русе и Сдружение „Клуб Отворено общество".

Включихме се в подготовката на заключителната конференция по проект „Бъдеще за нашите деца – услуги за ранно детско развитие в община Сливо поле“, която се проведе на 16.06.2023 г.

На 17.06.2023 г. Група за турски фолклор "Сини облаци" към "Народно читалище Христо Ботев 1928 г", гр.Сливо поле, взе участие в Националния фестивал в с.Руйно, общ.Дулово и бе удостоена с грамота и плакет.

Чудесно се представиха и Детска група за народни танци "Игриво сливополче" на Националния фестивал в гр. Бяла, обл. Варна и спечелиха заслужени златен медал, плакет и грамота. Същите деца представиха читалището и в празник „Нептунова вечер“ в с.Ряхово на 30.06.2023 г.

През месеците юли и август в Читалището се провеждаше лятно училище с външен лектор за децата, завършили първи клас от града.

На 08.07.2023 г. Клуб за народни танци "Мераклии" и група за турски фолклор „Сини облаци“ участваха в Пети фолклорен фестивал " Етноритми - бит и култура" в с.Бъзън .

През летните месеци също бяха организирани уроци по народно пеене, пиано и солфеж - индивидуални занимания с деца на възраст от 6 до 12 г.

В началото на месец август организирахме за секретарите от общината обучение от Клуб Отворено общество по техен проект "Обединени сили за развитие на общността".

Празниците на града бяха отбелязани с богатата програма от мероприятия . Община Сливо поле и "Народно читалище Христо Ботев 1928 г" подариха на малчуганите от всички единадесет населени места чудесен детски празник с много аниматори, весели игри, сръчна работилница, бодиарт, карнавал , много танци и подаръци, както и безплатно ползване на атракции на панаирната площадка.

На 01.09.2023 г. закрихме Лятната занималня с празнична програма, в която представихме на родителите това, което децата научиха през двата месеца посещение при нас.

Читалищният секретар се включи в Последното обучение от Лятната академия за читалищни дейци на Плевенски Обществен Фонд ЧИТАЛИЩА започна и получи Сертификат за придобити компетентности.

На 09.09.2023 г. групата за турски фолклор " Сини облаци" към читалището участваха в празник на баклавата в с.Кошарна, а на 17.09.2023 г. бяха гости и развяха знамето на община Сливо поле в с.Царев брод, обл.Шумен, на техния празник " Царев брод празнува и лудува" .

Клуб за народни танци " Мераклии" към читалището взеха участие във възстановка на автентична Сандровска сватба.

Празникът на Независимостта на България отбелязахме с участието на Детска група за народни танци "Игриво сливополче" , на групата за турски фолклор и солистките Емел Мехмед и Есин Еминова в 100- годишен юбилей на читалището в с.Голямо Враново.

В края на септември Клуб за народни танци " Мераклии" взе участие в международен фолклорен фестивал в гр.Тулча, Румъния.

На 14.10.2023 г. Бе организирана среща с писателката Ивелина Радионова, на която тя представи своето творчество.

Отново подпомогнахме организацията на колегите от с.Малко Враново за техния сбор и се включихме в програмата с изпълненията на групата за турски фолклор и солистката Есин Еминова.

През месец декември се включихме с изработена от нас автентична сурвакница в конкурс, организиран от читалището в с.Нова Черна - "Сурвакницата-традициите са живи" 2023 г.

Обявихме наш детски конкурс за коледна картичка и сурвакница, в който участваха много деца не само от общината ни. Получените експонати

подредихме в изложби, които бяха посетени от учениците от местното училище.

По традиция общината и читалището организират всяка Коледа общинско детско тържество, като през 2023 г. в него участваха над 300 малчугани от детските градини и филиали на територията на общината, както и децата начален курс от трите училища в общината.

**4. Работа по проекти :**

Продължихме дейностите по проекта ни  по Оперативна Програма за развитие на селските райони, Приоритетни оси „Подкрепа за местно развитие по LEADER (ВОМР — водено от общностите местно развитие), Мярка 21 „Съхраняване и популяризиране културно-историческо и природно наследство на територията на МИГ „Тутракан – Сливо поле“. На 05.05.2023 г.организирахме и проведохме отново празникът „Гергьовден на етносите“.

В началото на 2023 г отчетохме спечеленият ни през 2022 г. проект по програма „Помощ за библиотеките” към Министерство на културата и закупихме 95 тома литература на стойност 1388.30 лв. , а в края на предходната година отново бяхме одобрени по същата програма и закупихме 177 тома литература на стойност 1227,05 лева. Отчитането на този проект ще е в началото на 2024 г.

Продължава работата ни по проекта по Програма “ Глоб@лни библиотеки – България” на Фондация Бил и Мелинда Гейтс.

Читалището ни е член на Управителния съвет на Сдружение с нестопанска цел МИГ – Сливо поле-Тутракан и на МИРГ“Тутракан-Главиница-Сливо поле“.

**5. Състояние на материално-техническата база на читалището:**

Техническото оборудване, подпомагащо оперативната работа на организацията след края на 2023 година наброява: 6 компютърни конфигурации прилежащите им периферни устройства, 2 броя копирна техника, 1 преносим компютър, 1 мултимедиен прожектор, стойка и екран, скенер, дигитален фотоапарат, 3 броя музикални уредби, 1 усилвателна уредба.

ИЗГОТВИЛ:……………… ПРЕДСЕДАТЕЛ:……………… / Генадия Георгиева/ /Мариана Димитрова/